INSPIRATION TIL MAIL TIL LEDELSEN I PENSIONSSELSKAB
Kære [XX]
Vi henvender os som medlemmer af [XX navn på pensionsselskab XX], med en kraftig opfordring til at frasælge alle investeringer i virksomheder med aktiviteter i Israels ulovlige bosættelser i Palæstina.
Vi gør ledelsen opmærksom på, at FN’s Internationale Domstol har klart og tydeligt fastslået, at Israels bosættelser på palæstinensisk land er ulovlige. Den palæstinensiske befolkning fordrives fra deres land, udsættes for diskrimination, vold og drab, når bosætterne rykker ind. Folketinget har vedtaget, “at man ikke i aftaler med EU eller via danske offentlige eller private engagementer bør give bosættelser forbedrede økonomiske muligheder eller på nogen måde legimitere besættelsen.” Vi henviser desuden til jeres ansvar som pensionsforvalter for at ”undgå negative indvirkninger på andres menneskerettigheder og skal håndtere negative indvirkninger på menneskerettigheder, som de er involveret i”, i overensstemmelse med FN’s vejledende Principper for Menneskerettigheder og Erhvervsliv (UNGP).
Pædagogernes Pension (PBU), AkademikerPension og Lærernes Pension har allerede taget konsekvensen og frasolgt de alle deres investeringer i virksomheder, der profiterer af Israels bosættelser. Stærke og vigtige beslutninger.  Nu beder vi jer om at gøre det samme.
Mellemfolkeligt Samvirke dokumenterede i begyndelsen af 2026, at [XX navn på pensionsselskab XX] har investeringer for [XX beløb XX] i virksomheder, der ifølge FN er involveret i aktiviteter i de ulovlige bosættelser. Som medlemmer af [XX navn på pensionsselskab XX] finder vi dette uacceptabelt. Vores pensionsopsparing skal ikke understøtte ulovlige bosættelser.
Vores opfordring er klar: Frasælg jeres investeringer i Israels ulovlige bosættelser øjeblikkeligt.

